# Erigeron canadensis

El cànem bord (Erigeron canadensis) és una espècie de planta amb flors del gènere Erigeron dins la família de les asteràcies (Asteraceae). És una planta nativa del continent americà però que ha estat introduïda a altres parts del món, especialment a Europa. Té usos com a verí, com a medicina i com a aliment.
Addicionalment pot rebre els noms de calistra, cànem, canemeres, cànems bords, coniza, coniza canadenca, cua de vaca, erígeron canadenc, lleganyosa, mata cànem i setembrines.
planta medicinal.

## Descripció

És una planta herbàcia anual, de vegades biennal, amb una roseta basal i una o més tiges erectes i híspides que poden atènyer un metre i mig d'altura. Les fulles caulinars són entre oblanceolades i linears, de 2 a 8 cm de llargària i d'entre 2 i 8 mm d'amplada, glabrescents i sovint amb els marges ciliats. Les flors es troben agrupades en petits capítols, d'uns 3 mm de diàmetre, que al seu torn formen panícules o corimbes, l'involucre acostuma a tenir entre 20 i 40 bràctees. Les flors ligulades són femenines, blanques i en un nombre d'entre 24 i 45 unitats, els flòsculs són hermafrodites i n'hi ha entre 12 i 25. El fruit és un aqueni amb el papus d'entre 1 i 1,3 mm de llargària.

## Taxonomia

Aquesta espècie va ser publicada per primer cop l'any 1753 al segon volum de l'obra Species Plantarum del botànic suec Carl von Linné (1707-1778).

### Sinònims

Els següents noms científics són sinònims d'Erigeron canadensis:
* Sinònims homotípics
* Aster canadensis (L.) E.H.L.Krause
* Caenotus canadensis (L.) Raf.
* Conyza canadensis (L.) Cronquist
* Conyzella canadensis (L.) Rupr.
* Leptilon canadense (L.) Britton
* Marsea canadensis (L.) V.M.Badillo
* Tessenia canadensis (L.) Bubani
* Trimorpha canadensis (L.) Lindm.
* Sinònims heterotípics
* Caenotus pusillus Raf.
* Conyza bonariensis var. angustifolia (Cabrera) Cabrera
* Conyza canadensis var. glabrata (A.Gray) Cronquist
* Conyza canadensis var. incisa P.D.Sell
* Conyza canadensis var. obovoidea P.D.Sell
* Conyza canadensis var. pusilla (Nutt.) Cronquist
* Conyza canadensis var. robusta P.D.Sell
* Conyza canadensis var. simplex P.D.Sell
* Conyza parva Cronquist
* Conyza rufescens Hoffmanns. & Link
* Erigeron bonariensis var. angustifolius Cabrera
* Erigeron canadensis f. coloratus Fassett
* Erigeron canadensis var. glabratus A.Gray
* Erigeron canadensis var. grandiflorus Schwein.
* Erigeron canadensis var. levis Makino
* Erigeron canadensis var. pusillus (Nutt.) B.Boivin
* Erigeron canadensis var. strictus Farw.
* Erigeron myriocephalus Rech.f. & Edelb.
* Erigeron paniculatus Lam.
* Erigeron pusillus Nutt.
* Erigeron ruderalis Salisb.
* Erigeron setiferus Post ex Boiss.
* Erigeron strictus DC.
* Inula canadensis Bernh.
* Leptilon canadense var. pusillum (Nutt.) Daniels
* Leptilon pusillum (Nutt.) Britton
* Senecio ciliatus Walter

## Hàbitat

Herbassars ruderals terofítics, és a dir, formats per plantes anuals. Més abundant a muntanya que al litoral. Es troba a tots els Països Catalans, on és una espècie introduïda; apareix des del nivell del mar fins als 1.250 metres i excepcionalment a l'alta muntanya a 1.775 m.
És una planta resistent a l'herbicida més comú, que és el glifosat, la seva infestació pot reduir el rendiment de la soia en un 83% i és especialment problemàtica en l'agricultura de sembra directa.

## Galeria

* Roseta basal
* Grup de plantes
* Capítol
* Papus

## Referències

* ↑ «Erigeron canadensis». Noms de plantes. Corpus de fitonímia catalana. TERMCAT, Centre de Terminologia. [Consulta: 27 gener 2025].
* 1 2 3 «Erigeron canadensis L.» (en anglès). Plants of the World Online. Royal Botanic Gardens. Kew. [Consulta: 27 gener 2025].
* 1 2 «Erigeron canadensis» (en anglès). Alabama Herbarium Consortium & University of West Alabama. [Consulta: 31 gener 2025].
* ↑ «anadian horseweed» (en anglès). United States Department of Agriculture. Natural Resources Conservation Service. [Consulta: 31 gener 2025].
* ↑ «Erigeron canadensis L.» (en anglès). International Plant Names Index, The Royal Botanic Gardens, Kew, Harvard University Herbaria & Libraries and Australian National Botanic Gardens. [Consulta: 31 gener 2025].
* ↑ Linné, 1753, p. 863.
* ↑ Bolòs i Vigo Flora dels Països Catalans

## Bibliografia

* von Linné, Carl. Species plantarum, exhibentes plantas rite cognitas ad genera relatas, cum differentiis specificis, nominibus trivialibus, synonymis selectis, locis natalibus, secundum systema sexuale digestas (en llatí). vol. 2. Estocolm: Laurentius Salvius, 1753.
* A. Davis, K. Renner, C. Sprague, L. Dyer, D. Mutch (2005). Integrated Weed Management. MSU.
* Everitt, J.H.; Lonard, R.L., Little, C.R.. Weeds in South Texas and Northern Mexico. Lubbock: Texas Tech University Press, 2007. ISBN 0-89672-614-2

## Enllaços externs

* Marestail Reference ITIS Report: Conyza canadensis.
* Germplasm Resources Information Network: Conyza canadensis Arxivat 2004-11-10 a Wayback Machine..